CELEX: 62008TO0186
Language: el
Date: 2009-09-07 00:00:00
Title: Διάταξη του Πρωτοδικείου (τρίτο τμήμα) της 7ης Σεπτεμβρίου  2009. # Liga para Protecção da Natureza (LPN) κατά Επιτροπής των Ευρωπαϊκών Κοινοτήτων. # Προσφυγή ακυρώσεως και αγωγή αποζημιώσεως - Περιβάλλον - Οδηγία 92/43/ΕΟΚ - Θέση καταγγελίας στο αρχείο - Παράλειψη κινήσεως της διαδικασίας διαπιστώσεως παραβάσεως - Πρόσβαση στα έγγραφα - Κανονισμός (ΕΚ) 1049/2001 - Προδήλως απαράδεκτη προσφυγή - Κατάργηση της δίκης. # Υπόθεση T-186/08.

Διάταξη του Πρωτοδικείου (τρίτο τμήμα) της 7ης Σεπτεμβρίου 2009 – LPN κατά Επιτροπής
      (Υπόθεση T-186/08)
      «Προσφυγή ακυρώσεως και αγωγή αποζημιώσεως – Περιβάλλον – Οδηγία 92/43/ΕΟΚ – Θέση καταγγελίας στο αρχείο – Παράλειψη κινήσεως της διαδικασίας διαπιστώσεως παραβάσεως – Πρόσβαση στα έγγραφα – Κανονισμός (ΕΚ) 1049/2001 – Προδήλως απαράδεκτη προσφυγή – Κατάργηση της δίκης»
      1.                     Προσφυγή ακυρώσεως – Πράξεις δεκτικές προσφυγής (Άρθρα 226 ΕΚ, 228 ΕΚ και 230 ΕΚ) (βλ. σκέψεις 49-51) 
      2.                     Προσφυγή ακυρώσεως – Έννομο συμφέρον (βλ. σκέψεις 58-59)
      3.                     Εξωσυμβατική ευθύνη – Προϋποθέσεις (Άρθρα 226 ΕΚ και 288, εδ. 2, ΕΚ) (βλ. σκέψεις 65-66)
      Αντικείμενο 
      
         
               Αίτημα ακυρώσεως, αφενός μεν, της αποφάσεως της Επιτροπής, της 28ης Φεβρουαρίου 2008, όπως αναφέρεται στο έγγραφο της Επιτροπής,
                  της 3ης Απριλίου 2008, η οποία κοινοποιήθηκε στην προσφεύγουσα υπό τον αριθμό ENV.A.2/MAS/mm/D (2008) 5542 και με την οποία
                  η Επιτροπή εξέφρασε την πρόθεση να θέσει στο αρχείο την καταγγελία της προσφεύγουσας όσον αφορά τον ισχυρισμό ότι το σχέδιο
                  κατασκευής φράγματος επί του ποταμού Sabor (Πορτογαλία) δεν είναι συμβατό με την οδηγία 92/43/ΕΟΚ του Συμβουλίου, της 21ης
                  Μαΐου 1992, για τη διατήρηση των φυσικών οικοτόπων, καθώς και της άγριας πανίδας και χλωρίδας (ΕΕ L 206, σ. 7) (καταγγελία
                  αριθ. 2003/4523 – Σχέδιο Φράγματος του «Baixo Sabor»), αφετέρου δε, της φερομένης σιωπηρής αποφάσεως της Επιτροπής, με την
                  οποία αυτή αρνείται να επιτρέψει στην προσφεύγουσα την πρόσβαση σε ορισμένα έγγραφα, καθώς και αίτημα αποζημιώσεως.
               
            Διατακτικό 
      Το Πρωτοδικείο διατάσσει:
      
         
                  1)
               
               
                  
               
               
                  	Η έκδοση αποφάσεως επί της προσφυγής παρέλκει όσον αφορά την ακύρωση φερομένης σιωπηρής αποφάσεως περί αρνήσεως παροχής προσβάσεως
                     στα έγγραφα βάσει του άρθρου 8, παράγραφος 3, του κανονισμού (ΕΚ) 1049/2001 του Ευρωπαϊκού Κοινοβουλίου και του Συμβουλίου,
                     της 30ής Μαΐου 2001, για την πρόσβαση του κοινού στα έγγραφα του Ευρωπαϊκού Κοινοβουλίου, του Συμβουλίου και της Επιτροπής.
                  
               
            
         
                  2)
               
               
                  
               
               
                  	Απορρίπτει την προσφυγή ως προδήλως απαράδεκτη κατά τα λοιπά.
               
            
         
                  3)
               
               
                  
               
               
                  	Η Liga para Protecção da Natureza (LPN) φέρει τα έξοδά της, καθώς και τα έξοδα στα οποία υποβλήθηκε η Επιτροπή των Ευρωπαϊκών
                     Κοινοτήτων.
                  
               
            
         
                  4)
               
               
                  
               
               
                  	Η Πορτογαλική Δημοκρατία φέρει τα έξοδά της.